Slutspillet ved VM i fodbold 2018 er den anden og sidste fase af konkurrencen, efter gruppespillet. Det begynder den 30. juni 2018 med ottendedelsfinalerne og slutter den 15. juli 2018 med finalekampen, der spilles på Luzjniki Stadion i Moskva. De to øverste hold fra hver gruppe (i alt 16) vil gå videre til slutspillet for at konkurrere i en eliminationsturnering. Ud over finalen vil der også blive spillet en bronzekamp mellem de to tabende hold i semifinalerne.